OpenLLM-France/wikimedia huggingface dataset:
# Rutland (Ohio)

Rutland és una població dels Estats Units a l'estat d'Ohio. Segons el cens del 2000 tenia 401 habitants.

## Demografia

Segons el cens del 2000, Rutland tenia 401 habitants, 163 habitatges, i 109 famílies. La densitat de població era de 188,8 habitants per km².
Dels 163 habitatges en un 30,7% hi vivien nens de menys de 18 anys, en un 53,4% hi vivien parelles casades, en un 10,4% dones solteres, i en un 33,1% no eren unitats familiars. En el 30,7% dels habitatges hi vivien persones soles el 17,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,05.
Per edats la població es repartia de la següent manera: un 24,7% tenia menys de 18 anys, un 9,7% entre 18 i 24, un 26,4% entre 25 i 44, un 21,9% de 45 a 60 i un 17,2% 65 anys o més.
L'edat mediana era de 37 anys. Per cada 100 dones de 18 o més anys hi havia 78,7 homes.
La renda mediana per habitatge era de 27.500 $ i la renda mediana per família de 32.917 $. Els homes tenien una renda mediana de 30.500 $ mentre que les dones 11.375 $. La renda per capita de la població era de 13.558 $. Aproximadament el 10,3% de les famílies i l'11,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rutland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Rutland». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Asif Ali Zardari

Asif Ali Zardari (urdú: آصف علی زرداری) (Nawabshah, 26 de juliol de 1955) d'ètnia balutxi, fou el president de Pakistan entre 2008 i 2013. Lidera el Partit del Poble de Pakistan i és el vidu de Benazir Bhutto. Zardari i Benazir Bhutto van tenir un fill i dues filles. El seu fill, Bilawal Bhutto Zardari, és l'actual president del Partit Popular del Pakistan. La seva filla gran, Bakhtawar, va néixer el 25 de gener de 1990, i la seva filla petita, Aseefa, va néixer el 3 de febrer de 1993. Després de la mort de Benazir Bhutto, la seva germana Faryal Talpur es va convertir en la tutora dels seus fills i va canviar el nom de Bilawal Zardari per Bilawal Bhutto Zardari.
La seva mare va morir el novembre de 2002, durant la seva detenció a la presó. El seu pare Hakim Ali Zardari va morir el maig de 2011. Després d'això es va convertir en el cap de la tribu Zardari. Tanmateix, inicialment havia decidit no assumir el lideratge i volia passar el càrrec al seu fill Bilawal. amb qui es va casar el 1987. Entre 1993 i 1996, va ocupar diversos càrrecs ministerials al segon govern Bhutto.

## Referències

* ↑ Orr, James «Civilian rule returns to Pakistan as Asif Ali Zardari becomes President». The Guardian [UK], 09-09-2008 [Consulta: 21 març 2011].
* ↑ James Traub «Can Pakistan Be Governed? And Is Asif Ali Zardari the Man to Do the Job?». The New York Times Magazine, 31-03-2009 [Consulta: 2 agost 2017].
* ↑ «Good luck charm». Times-News [Hendersonville, North Carolina], 01-02-1990 [Consulta: 15 juliol 2011].
* ↑ «Ex-Prime Minister's husband out on bail». Kingman Daily Miner [Kingman, Arizona], 07-02-1993 [Consulta: 24 juliol 2011].
* ↑ Koster, Suzanna «No grand return for Pakistan's Bhutto». The Christian Science Monitor, 17-05-2007 [Consulta: 18 juliol 2011].
* ↑ «Profile: Bilawal Bhutto Zardari». BBC News, 30-12-2007 [Consulta: 17 juliol 2011].
* ↑ «Death of Asif's mother condoled». Dawn [Pakistan], 13-11-2002 [Consulta: 29 maig 2018].
* 1 2 Ali, Mohsin «Bilawal to head Zardari tribe». Gulf Daily News [Manama, Bahrain], 29-05-2011 [Consulta: 24 juliol 2011].
* 1 2 «Dastar bandi: Zardari takes over as chief of his own tribe – The Express Tribune». The Express Tribune, 30-12-2014 [Consulta: 29 maig 2018].
# Villiers-sous-Praslin

Villiers-sous-Praslin és un municipi francès situat al departament de l'Aube i a la regió del Gran Est. L'any 2007 tenia 68 habitants.

## Demografia
### Població

El 2007 la població de fet de Villiers-sous-Praslin era de 68 persones. Hi havia 28 famílies de les quals 8 eren unipersonals (8 dones vivint soles i 8 dones vivint soles), 8 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 32 habitatges, 29 eren l'habitatge principal de la família, 1 era una segona residència i 2 estaven desocupats. Tots els 32 habitatges eren cases. Dels 29 habitatges principals, 26 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 6 tenien tres cambres, 8 en tenien quatre i 15 en tenien cinc o més. 21 habitatges disposaven pel capbaix d'una plaça de pàrquing. A 12 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Villiers-sous-Praslin el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 8 | 75 a 79 | 8 |
| 4 | 70 a 74 | 0 |
| 0 | 65 a 69 | 4 |
| 0 | 60 a 64 | 0 |
| 4 | 55 a 59 | 0 |
| 4 | 50 a 54 | 4 |
| 0 | 45 a 49 | 4 |
| 0 | 40 a 44 | 4 |
| 4 | 35 a 39 | 0 |
| 4 | 30 a 34 | 0 |
| 8 | 25 a 29 | 0 |
| 0 | 20 a 24 | 4 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 42 persones, 32 eren actives i 10 eren inactives. De les 32 persones actives 31 estaven ocupades (17 homes i 14 dones) i 1 aturada (1 home). De les 10 persones inactives 6 estaven jubilades, 2 estaven estudiant i 2 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de comerç i reparació d'automòbils i 1 d'una empresa de serveis.
L'any 2000 a Villiers-sous-Praslin hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Villiers-sous-Praslin a l'INSEE.
* Évolution et structure de la population Fitxa amb el detall de dades de Villiers-sous-Praslin a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Agàsies (escultor)

* No s'ha de confondre amb Agàsies d'Efes.
Agàsies (en llatí Agasias, en grec antic Ἀγασίας "Agasías") fou un escultor d'Efes fill de Menòfil (Menophilus).
A partir d'una inscripció es dedueix que va treballar a Delos quan l'illa era de sobirania romana, vers el segle I aC.

## Referències

* ↑ Eberhard Paul: Agasias (I), en: Rainer Vollkommer: Künstlerlexikon der Antike, Nikol, Hamburg, 2007, ISBN 978-3-937872-53-7, pàgines 7 i 8
# Protal·lus

El protal·lus (Prothallium) és un gametòfit tal·lós, verd o incolor, poc diferenciat, originat a partir de l'espora d'un pteridòfit i productor d'anteridis o d'arquegonis.
El protal·lus té la forma d'una petita làmina prima generalment de forma triangular cordiforme. Després de la germinació de l'espora es forma un protonema que progressivament es desenvolupa en prototal·lus. Aquesta estructura es forma per divisió per mitosi de cèl·lules haploides.
El protal·lus presenta sobre la cara inferior petits rizoides (similars a les arrels) que absorbeixen els elements nutritius de l'aigua i fixen el protal·lus. En el protal·lus no hi ha diferenciació en teixits conductors.
El protal·lus porta també els òrgans sexuals mascles (anteridis) i/o femenins (arquegonis).

## Referències

* ↑ «protal·lus | enciclopèdia.cat». [Consulta: 26 juny 2018].
# Meridian (comtat de Logan)

Meridian és un poble del Comtat de Logan, a l'estat d'Oklahoma, als Estats Units d'Amèrica.

## Demografia

Segons el cens dels Estats Units del 2000 Meridian tenia 54 habitants, 23 habitatges, i 14 famílies. La densitat de població era de 104,2 habitants per km².
Dels 23 habitatges en un 17,4% hi vivien nens de menys de 18 anys, en un 43,5% hi vivien parelles casades, en un 13% dones solteres, i en un 34,8% no eren unitats familiars. En el 34,8% dels habitatges hi vivien persones soles el 17,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 3,07.
Per edats la població es repartia de la següent manera: un 25,9% tenia menys de 18 anys, un 1,9% entre 18 i 24, un 25,9% entre 25 i 44, un 20,4% de 45 a 60 i un 25,9% 65 anys o més.
L'edat mediana era de 37 anys. Per cada 100 dones de 18 o més anys hi havia 122,2 homes.
La renda mediana per habitatge era de 25.500 $ i la renda mediana per família de 26.000 $. Els homes tenien una renda mediana de 29.167 $ mentre que les dones 25.893 $. La renda per capita de la població era de 9.056 $. Entorn del 28,6% de les famílies i el 25,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Meridian». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Meridian». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
Viccionari
# Batekh

Batekh (en rus: Батех) és un poble de Kabardino-Balkària, a Rússia, que en el cens del 2010 tenia 1.274 habitants. Pertany al districte rural de Zalukókoaje.

## Referències

* ↑ «Первопоселенцы немецкой колонии Бруненталь (с. Октябрьское) | Зольский район». www.zolka.ru. [Consulta: 4 juny 2016].
* ↑ Немцы России: населенные пункты и места поселения: энциклопедический словарь / Сост.: В. Ф. Дизендорф.-М.,"ЭРН", 2006.-472с.
# Bategant alveolar sonora

La bategant alveolar sonora és un so de la parla que es representa [ɾ] en la transcripció de l'AFI, és a dir, la lletra erra minúscula llatina amb traç de ganxo (sense el palet esquerre superior). En moltes llengües alterna amb la vibrant alveolar sonora [r], sigui com a fonema distint, sigui com a al·lòfon. En notació romànica es representava [r] i en canvi la erra vibrant [r̄].

## Característiques

* El mode d'articulació és bategant: el so prové de la contracció breu dels músculs d'un punt d'articulació sobre un altre.
* El seu punt d'articulació és alveolar: el so es produeix amb la corona o l'àpex de la llengua col·locats contra els alvèols dentals superiors.
* És un fonema sonor perquè hi ha vibració de les cordes vocals.
* És una consonant oral, ja que l'aire surt únicament per la boca i no pel nas.

## En català

En català s'utilitza el grafema "r" per a representar el fonema [ɾ] (mare [ˈmaɾə]), anomenat erra bategant.

## En altres llengües

* En castellà i en portuguès, aquest fonema s'oposa, com en català, al fonema [r].
* En italià, és un al·lòfon del fonema [r].
* En els dialectes nord-americans i a vegades australians i neozelandesos de l'anglès, [ɾ] no és un fonema, sinó un al·lòfon de [t] i de [d] quan es troba en una síl·laba àtona, com ara en rider (['ɹaɪɾɚ] o ['ɹaɪɾə], cavaller) i better (['bɛɾɚ] o ['bɛɾə], millor).

## Enllaços externs

* Informació acústica Arxivat 2009-12-13 a Wayback Machine., del projecte "Els sons del català".
Alfabet fonètic internacional :
Vocals :
Anterior
Quasi- anterior
Central
Quasi- posterior
Posterior
Tancada
•iy
•ɨʉ
•ɯu
•ɪʏ
•ɪ̈ʊ̈
ʊ
•eø
•ɘɵ
•ɤo
•e̞ø̞
•əɵ̞
•ɤ̞o̞
•ɛœ
•ɜɞ
•ʌɔ
•æ
ɐ
•aɶ
•äɒ̈
•ɑɒ
Quasitancada
Semitancada
Mitjana
Semioberta
Quasioberta
Oberta :
Consonants :
Les taules contenen símbols fonètics que potser no es mostrin correctament en alguns navegadors. :
# Baronia de Rialp

«Baronia de Rialp» té aquests significats:
* La Baronia de Rialb, municipi de la comarca de la Noguera
* Baró de Rialp, el títol nobil·liari.
# Baronia de Sant Joan de Pladecorts

La Baronia de Sant Joan de Pladecorts era una baronia del Comtat de Rosselló, relacionada amb el poble de Sant Joan de Pladecorts, situat a la comarca del Vallespir. Tot i existir des d'època medieval, fou el 1512 que Francesc Pagès i des Voló en prengué possessió, tot i que son pare, Galderic - Climent Pagès i Cases ja era qualificat com a senyor de Sant Joan de Pladecorts en el seus capítols matrimonials l'1 d'abril del 1474.
Els senyors, després barons, de Sant Joan de Pladecorts foren, per ordre cronològic:
* Francesc Pagès i des Voló (? - 1526), senyor de Sant Joan de Pladecorts
* Galderic Pagès i d'Oms (? - testament el 1549), fill de l'anterior, senyor de Sant Joan de Pladecorts
* Joan-Francesc Pagès i d'Oms (? - testament el 1587), fill de l'anterior, senyor de Sant Joan de Pladecorts
* Galderic Pagès i de Gleu (1580 - testament el 1626), fill de l'anterior, senyor de Sant Joan de Pladecorts i de Sant Esteve del Monestir
* Josep Pagès i de Vallgornera (? - testament el 1659), fill de l'anterior, senyor de Sant Joan de Pladecorts
* Josep Pagès i del Viver (1635 - abans del 1685), fill de l'anterior, senyor de Sant Joan de Pladecorts
* Josep de Pagès i de Vilanova (Perpinyà, 1674 - testament el 1742), fill de l'anterior, baró de Sant Joan de Pladecorts i senyor de Vivers, Montbran i Argelers, senyor comanador de Pujols i de la Vall
* Antoni de Pagès i de Copons (Perpinyà, 1703 - 1777), fill de l'anterior, baró de Sant Joan de Pladecorts i senyor de Pujols i de Sant Martí de Montbran
* Miquel de Pagès i de Copons (Perpinyà, 1714 - Sant Joan de Pladecorts, 1786), germà de l'anterior, baró de Sant Joan de Pladecorts i senyor de Pujols i de Sant Martí de Montbran.
* Els descendents de l'anterior ja no consten com a barons o senyors de Sant Joan de Pladecorts: en foren desposseïts per la Revolució Francesa.

## Notes

* ↑ Lazerme, Philippe. Noblesa catalana: Cavallers y burgesos honrats de Rosselló y Cerdanya. Tom III. La Roche-sur-Yon: Imprimerie centrale de l'ouest, 1977.
* ↑ Notari de Perpinyà Anton Masdemunt
# Bisbat de Liepāja

El bisbat de Liepāja (letó: Diecēzē Liepājas, llatí: Dioecesis Liepaiensis) és una seu de l'Església Catòlica a Letònia, sufragània de l'arquebisbat de Riga. Al 2013 tenia 28.000 batejats sobre una població de 280.000 habitants. Actualment està regida pel bisbe Viktors Stulpins.

## Territori

L'arxidiòcesi s'estén sobre 13.210 km², i comprèn la part occidental de Letònia, corresponent a la regió històrica de Curlàndia.
La seu arxiepiscopal és la ciutat de Liepāja, on es troba la catedral de sant Josep.
El territori està dividit en 33 parròquies.

## Història

La diòcesi va ser erigida el 8 de maig de 1937 mitjançant la butlla Aeterna animarum salus del Papa Pius XI, prenent el territori a l'arxidiòcesi de Riga.
El 2 de desembre de 1995 cedí una porció del seu territori per tal que s'erigís el bisbat de Jelgava.

## Cronologia episcopal

* Antonijs Urbšs (Urbbs) † (29 d'abril de 1938 - 11 d'agost de 1965 mort)
** Sede vacante (1965-1991)
** Julijans Vaivods † (10 de novembre de 1964 - 23 de maig de 1990 mort) (administrador apostòlic)
** Jānis Cakuls (23 de maig de 1990 - 8 de maig de 1991) (administrador apostòlic)
* Jānis Bulis (8 de maig de 1991 - 7 de desembre de 1995 nomenat bisbe de Rēzekne-Aglona)
* Ārvaldis Andrejs Brumanis † (7 de desembre de 1995 - 12 de maig de 2001 jubilat)
* Vilhelms Toms Marija Lapelis, O.P. (12 de maig de 2001 - 20 de juny de 2012 renuncià)
* Viktors Stulpins, des del 20 del juliol de 2013

## Estadístiques

A finals del 2013, la diòcesi tenia 28.000 batejats sobre una població de 280.000 persones, equivalent al 10,0% del total.
| any | població | població | població | sacerdots | sacerdots | sacerdots | sacerdots | diàques | religiosos | religiosos | parroquies |
| any | batejats | total | % | total | clergat secular | clergat regular | batejats por sacerdot | diàques | homes | dones | |
| 1950 | 89.617 | 592.028 | 15,1 | | | | | | | | |
| 1999 | 33.000 | 314.500 | 10,5 | 11 | 7 | 4 | 3.000 | | 5 | 4 | 23 |
| 2000 | 33.000 | 314.500 | 10,5 | 10 | 5 | 5 | 3.300 | | 6 | 4 | 25 |
| 2001 | 33.000 | 347.500 | 9,5 | 12 | 8 | 4 | 2.750 | | 5 | 7 | 27 |
| 2002 | 33.000 | 314.500 | 10,5 | 12 | 8 | 4 | 2.750 | | 6 | 6 | 27 |
| 2003 | 33.000 | 314.500 | 10,5 | 12 | 8 | 4 | 2.750 | | 6 | 6 | 27 |
| 2004 | 33.000 | 314.500 | 10,5 | 11 | 7 | 4 | 3.000 | | 7 | 6 | 30 |
| 2013 | 28.000 | 280.000 | 10,0 | 16 | 11 | 5 | 1.750 | | 5 | 11 | 33 |

## Fonts

* Anuari pontifici del 2014 i anteriors, publicat a www.catholic-hierarchy.org a la pàgina Diocese of Liepāja (anglès)
* Pàgina oficial de la diòcesi (letó)
* Esquema de la diòcesi a www.gcatholic.org (anglès)
* Butlla Aeterna animarum salus, AAS 29 (1937), p. 384 (llatí)
# Bootzheim

Bootzheim (en alsacià Booze) és un municipi francès, situat a la regió del Gran Est, al departament del Baix Rin. L'any 2006 tenia 583 habitants.
Forma part del cantó de Sélestat, del districte de Sélestat-Erstein i de la Comunitat de comunes del Ried de Marckolsheim.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 286 | 302 | 315 | 345 | 353 | 448 |

## Administració

Llista d'alcaldes :
| Període | Identitat | Partit |
| 2001-2008 | Bernard Schwoehrer | |
| 2008- | Georges Blanckaert | |

## Agermanaments

* Plasac
# Biei (Hokkaidō)

Biei (美瑛町, Biei-chō) és una vila i municipi de la subprefectura de Kamikawa, a Hokkaido, Japó i pertanyent al districte de Kamikawa d'Ishikari. La vila és eminentment agrària, tot i que s'ha fet coneguda a tot el Japó pels seus grans camps d'espígol.

## Geografia

El municipi de Biei es troba al centre-sud de la subprefectura de Kamikawa, al centre de Hokkaido. El terme municipal de Biei limita amb els d'Asahikawa, la capital prefectural, Higashikagura i Higashikawa al nord; amb Ashibetsu, pertanyent a la subprefectura de Sorachi, a l'oest; amb Kamikawa a l'est i amb Kamifurano i Shintoku, a la subprefectura de Tokachi, al sud.

## Història

L'any 1858, Takeshirō Matsuura va explorar el lloc. El 1887 el govern va establir un pla de colonització i desenvolupament agràri per a l'actual zona de Biei. El 1895 es fundà la primer granja i comença l'inmigració de colons procedents de l'illa de Honshu. L'any 1900 Biei passa a constituir-se municipi amb la categoria de poble i l'any 1940 esdevé vila. El 1999 se celebrà el 100 aniversari de la fundació de Biei.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 13.580 | 13.643 | 15.374 | 20.578 | 21.743 | 18.002 | 14.826 |
| 1990 | 2000 | 2010 | 2020 | 2030 | 2040 | 2050 |
| 12.769 | 11.902 | 10.955 | 9.846 | - | - | - |

## Transport
### Ferrocarril

* Companyia de Ferrocarrils de Hokkaido (JR Hokkaido)
** Kita-Biei - Biei - Bibaushi

### Carretera

* Nacional 237 - Nacional 452
* Prefectural 70 - Prefectural 213 - Prefectural 353 - Prefectural 543 - Prefectural 580 - Prefectural 581 - Prefectural 718 - Prefectural 824 - Prefectural 966 - Prefectural 1116 - Prefectural 1160

## Referències

* ↑ https://map.yahoo.co.jp/address?ac=01459
* ↑ http://www.kamikawa.pref.hokkaido.lg.jp/gyosei/machi/index.htm
* ↑ Statistics Bureau of Japan
# Brindis còmic (roast)

El Roast és un format de comèdia en què humoristes es reuneixen per a criticar en públic el protagonista del xou, en un format còmic. La traducció literal de roast de l'anglès seria rostit, en el sentit que qualsevol a qui es fa burla d'aquesta manera es considera que l'han "torrat".
El convidat d'honor del xou és sotmès a bromes a costa seva, amb la finalitat de divertir el públic més ampli de l'esdeveniment. Aquests esdeveniments tenen la intenció d'honorar una persona específica d'una manera única. A més de les bromes i la comèdia d'insults, aquests esdeveniments també poden implicar elogis i homenatges genuïns. La implicació és que el roast és capaç de prendre les bromes amb bon humor i no com a crítiques o insults seriosos. L'individu està envoltat d'amics, aficionats i simpatitzants, que també poden rebre el mateix tracte durant el xou. L'amfitrió de l'esdeveniment s'anomena "roastmaster".
Hi ha una tradició paral·lela en alguns països, en què s'espera que l'amfitrió d'esdeveniments formals, com ara cerimònies de premis i sopars anuals, es burlin amb bon humor dels assistents a l'esdeveniment. En alguns casos, això ha causat controvèrsia quan l'amfitrió es considera massa insultat. També hi ha un concepte de roast a les xarxes socials d'Internet, on una persona demana als altres que es burlin d'ell, generalment posant una foto seva. Tot i que se sol·licita la burla, aquesta activitat també ha causat controvèrsia, i alguns la consideren una forma de ciberassetjament. Encara més controvertida és la pràctica d'insultar els altres per obtenir un efecte còmic, que alguns s'han referit com a roast, encara que els còmics han subratllat que un rostit veritable requereix el consentiment de l'objectiu.
El 1949, el New York Friars Club va celebrar el seu primer roast, amb Maurice Chevalier com a convidat d'honor.
# Blinky Palermo

Blinky Palermo (Leipzig, 2 de juny de 1943 - Kurumba (Maldives), 17 de febrer de 1977) va ser un pintor abstracte alemany. Nascut amb el nom de Peter Schwarze, va esdevenir Peter Heisterkamp en ser adoptat de petit, i el 1964 va prendre com a nom artístic el del mafiós i promotor de boxa Blinky Palermo.
Bona part de la seva obra concentra l'atenció sobre els valors expresius dels colors, amb quadres que només contenen bandes de color o que són senzillament roba de color uniforme fixada en un marc (o fins i tot sense marc). Posteriorment aplicarà aquest concepte a instal·lacions de gran escala.

## Referències

* ↑ UBERQUOI, M. El Macba dedica una antológica a Blinky Palermo, 13-12-2002, diari El Mundo (castellà)